வங்கி மண்டிரி அருங்காட்சியகம்

வங்கி மண்டிரி அருங்காட்சியகம் (Bank Mandiri Museum),  என்பது இந்தோனேசியாவின் வடக்கு ஜகார்த்தாவில் உள்ள ஜகார்த்தா ஓல்ட் டவுனின் பழைய வங்கி மாவட்டத்தில் அமைந்துள்ள ஒரு பொருளாதார அருங்காட்சியகமாகும்.  இந்த அருங்காட்சியகம் ஏபிஎன் அம்ரோ நிறுவனத்தின் மூத்த முதன்மை நிறுவனங்களில் ஒன்றான நெதர்லாந்து வர்த்தக சங்கத்தின் முன்னாள் தலைமையகத்தில் அமைந்துள்ளது. திங்கள் மற்றும் பொது விடுமுறை நாட்களில் இந்த அருங்காட்சியகம் மூடப்பட்டுள்ளது. இது இந்தோனேசியாவின் அருங்காட்சியக வங்கிக்கு (Museum Bank Indonesia) அடுத்து அமைந்துள்ளது.

வரலாறு

கட்டடம் 

இந்த கட்டிடம் 10,039 சதுர மீட்டர் நிலப் பரப்பளவில் அமைந்துள்ளது. இந்த நிலம் முன்பு கார்ல் ஷ்லீப்பர் என்ற நிறுவனத்திற்கு சொந்தமானதாக இருந்தது. அவர் ஒரு பெரிய அலுவலக கட்டிடம் மற்றும் ஒரு கிடங்கைக் கட்டினார். 1913 ஆம் ஆண்டில், இந்த நிலத்தை ஃபேக்டோரிஜ் வாங்கினார்.  1920 டிசம்பர் 17 நள்ளிரவில், ஸ்க்லீப்பர் கட்டிடத்தில் தீப்பிடித்தது.  சேதமடைந்த கட்டிடம் ஒரு புதிய கட்டிடம் கட்டுவதற்காக அழிக்கப்பட்டது, அது பின்னர்  நெதர்லாந்து வர்த்தக சங்கம் (டச்சு நெடெர்லாண்ட்ஷே ஹேண்டெல்-மாட்சாப்பிஜ் அல்லது என்.எச்.எம்) என்று மாறியது. இது "ஃபேக்டோரிஜ்" என்றும் அழைக்கப்படுகிறது.

புதிய கட்டிடத்தை ஜே.ஜே.ஜே டி ப்ரூய்ன், ஏபி ஸ்மிட்ஸ் மற்றும் சி. வான் டி லிண்டே ஆகியோர் வடிவமைத்தனர். இதற்கான கட்டுமானப் பணி 1929 ஆம் ஆண்டில் தொடங்கியது மற்றும் ஜனவரி 14, 1933 ஆம் நாளன்று என்ஹெச்எம்மின் 10 வது தலைவரான சி.ஜே. கரேல் வான் ஆல்ஸ்ட் என்பவர் இதனைத் திறந்து வைத்தார். இந்தக் கட்டடத்தின் கட்டடக்கலையானது டச்சு நியுவே சாகெலிஜ்கெய்டின் தத்துவத்தை அடிப்படையாகக் கொண்டமைந்தது. அது ஆர்ட் டெகோவிற்கு நெருக்கமான நவீன கட்டிடக்கலையின் ஒரு கிளைக் கூறாகும்.

1950 களில் பங்குதாரர்களும் நிர்வாகமும் டச்சு கட்டுப்பாட்டின் கீழ் வைக்க முயற்சித்த பின்னர், மிகவும் இலாபகரமான நெதர்லாந்து வர்த்தக சங்கம் நவம்பர் 1960 இல் தேசியமயமாக்கப்பட்டது.  டிசம்பர் 1960 இல் இது வங்கியின்  கோபராசி டானி & நெலாயன் (பி.கே.டி.என்) நிறுவனத்தின் ஏற்றுமதி-இறக்குமதி துறையின் சொத்தாக மாறியது.  பின்னர் இது டிசம்பர் 31, 1968 ஆம் நாளன்று வங்கி ஏற்றுமதி இறக்குமதி இந்தோனேசியா (அல்லது வங்கி எக்ஸிம்) ஆனது. வங்கி எக்ஸிம் வங்கி டகாங் நெகரா, வங்கி புமி டயா மற்றும் வங்கி பெம்பங்குணான் ஆகியவற்றுடன் சட்ட ரீதியாக  இணைந்து  இணைப்பு 1999 இல் வங்கி மண்டிரியாக மாறியது.

அருங்காட்சியகம் 
அக்டோபர் 2, 1998 ஆம் நாளன்று வங்கி மந்திரியால் இந்த அருங்காட்சியகம் நிறுவப்பட்டது. அதன் சேகரிப்பு என்பதானது வங்கி செயல்பாடு மற்றும் வளர்ச்சியைக் தொடர்பானவற்றைக் கொண்டிருந்தது.  அதற்கு இந்தோனேசியாவில்  "நல்ல பழைய நாட்கள்"  என்று பொருளாகும். காலனித்துவ வங்கிக்கு சொந்தமான இயக்கம் தொடர்பான பொருட்கள், பத்திரங்கள், பழைய நாணயங்கள், பழைய டச்சு பாதுகாப்பான வைப்பு பெட்டி மற்றும் பிறவும் அதன் சேகரிப்பில் அடங்கும். மேலும், கட்டிடத்தின் உட்புறம், பழைய ஆபரணங்கள் மற்றும் தளவாடங்கள் போன்றவை காலனித்துவ காலத்தில் இருந்ததைப் போலவே காட்சிக்கு வைக்கப்பட்டுள்ளன.

சேகரிப்புகள் 
இந்த அருங்காட்சியகத்தில் பலவகையான பொருள்கள் காட்சிப்படுத்தப்பட்டுள்ளன. அவற்றுள் காலனி காலத்தைய வங்கி தொடர்பானவையான  பாதுகாப்பு ஆவணங்கள், நாணயவியல் (நாணய சேகரிப்புகள்), ரொக்க கவுண்டர்கள் மற்றும் காலனித்துவ காலத்தைச் சேர்ந்த பாதுகாப்புகள் போன்றவையும் அடங்கும். வங்கியின் பழைய நாட்களின் சூழ்நிலையை நினைவுகூறும் வகையில் பொருள்கள் இங்கு காட்சிக்கு வைக்கப்பட்டுள்ளன.

குறிப்புகள்

மேற்கோள் நூல்கள் 

 Merrillees, Scott (2015). Jakarta: Portraits of a Capital 1950-1980. Jakarta: Equinox Publishing. ISBN 9786028397308.

இந்தோனேசிய அருங்காட்சியகங்கள்